
Hverken fugl 
eller fisk... 

Af Kim Møller Hansen 

Den 18. oktober 2002 
offentliggjorde »Anchorage Daily 
News« en artikel, som handlede 
om en række besynderlige 
observationer gjort i den seneste 
tid i det sydvestlige Alaska og 
andre steder i USA. Folk fortalte, 
at de havde set en gigantisk ørn. 

En pilot ved navn John Bouker så 
en kæmpefugl fra sit fly på vej til 
Manokotak, og fra andre steder i 
landet indløb beretninger om 
kæmpefugle - ja, endda historier 
om flyveøgler. 

Biologer foreslog, at der måske kunne være tale om eksemplarer af Stellar' 
havørn. Men selv om denne fugl er stor, kan den ikke klare et vingefang pa 
næsten 5 meter, som mange rapporter handlede om. Nogle har også hævdet, 
at observationerne skyldes den legendariske tordenfugl (thunderbird). 

En del tyder imidlertid på, at den usædvanlige flyvende genstand kan være 




Boeings nye stealth-fly »Bird 
superhemmeligt fly, som er 
blevet testfløjet siden 
midten af 1990'erne. 

Netop den 18. oktober 
kunne det amerikanske 
flyvevåben og Boeing for 
første gang offentligt 
fremvise Bird of Prey for en 
udvalgt gruppe journalister 
på Boeings Phantom Works 
fabriksanlæg i St. Louis. 

Ligesom andre lignende 
fly projekter er Bird of Prey 
efter al sandsynlighed 
blevet testfløjet i Area 51 - 
flyvevåbnets „hemmelige" 
testområde på Nellis Air 
Force Base i Nevada. 


of Prey« (Rovfuglen) 


et tidligere 



Bird of Prey er opkaldt efter et Klingon rumskib i 
»Star Trek«. 

Photo Credit: The Boeing Company 


lo c/) 




Bird of Prey har foretaget 38 flyvninger siden 1996, men præcis, hvor de er 
foregået, afsløres ikke. 

Selve udviklingen af flyet er foregået hurtigere og billigere end normalt for 
denne type projekter. Boeing har med udviklingen af Bird of Prey villet 
erhverve sig større erfaring med stealth-teknologien og samtidig vise 
virksomhedens evne til at udvikle stealth-fly hurtigt og billigt. 

Flyets mission er udført, og det går nu på „pension" - hvilket er grunden til, at 
flyvevåbnet og Boeing har v algt at afsløre flyets eks istens. 



Bird of Prey er 15,5 m lang med en karakteristisk w-formet vinge 
bagerst. 

Photo Credit: The Boeing Company 


Besøg fra Mars? 

Deinococcus radiodurans er navnet på en særdeles sejlivet mikrobe, som 
findes her på Jorden. Den lille organisme med det lange navn kan tåle en 
radioaktiv stråling, som er adskillige tusinde gange større end den mængde, 
der er dødelig for mennes ker. _ 

Anatoli Pavlov og hans kolleger på 
Ioffe Physico-Technical Institute i 
Skt. Petersborg udtaler til New 
Scientist (25.9.2002), at det ville 
have taget mellem 1 mio. og 100 
mio. år for en mikrobe at udvikle 
denne egenskab her på Jorden. 

De russiske videnskabsmænd 
mener, at deinococcus 

radiodurans er udviklet under de 
langt skrappere livsbetingelser på 
Mars, blæst ud i verdensrummet under et sammenstød med en asteroide og 
faldet ned på Jorden med meteoritter. 

David Morrison fra NASA's Astrobiology Institute forholder sig dog skeptisk til 
sine russiske kollegers konklusion. Morrison mener, at mikrobens 
kromosomsæt ligner andre jordiske bakteriers. Men indrømmer dog, at 
deinococcus radiodurans stadig er en gåde. 

De to 50 hk Rotax motorer, som driver de langsomt roterende og 
drejelige propeller på siden af luftskibet, giver fartøjet en hastighed på 
omkring 60 km/t. Luftskibet kan flyve både dag og nat. Overfladen kan 
oplyses indefra. Det er målet, at overfladen skal kunne virke som et 
stort biograflærred, hvor der kan vises reklamebudskaber og videoklip. 

Luftskibet kaldet »Globussen« fra 
1998. 



Et luftskib med plads til 10 
passagerer er på tegnebrættet. 


Hvis man pludselig møder et objekt som på disse billeder, er det nærliggende 
at tænke på ufoer. For underlige ser de ud - disse nye luftskibe udviklet af det 
canadiske firma »21st Century Airships« i Newmarket, Ontario. 

Firmaet blev stiftet i 1988 af Hokan Colting med det formål at udvikle en ny 
generation af luftskibe. Siden da har ni prototyper set dagens lys. 

Det begyndte med små fjernstyrede luftskibe. Målet er at producere store, 
højtgående forskningsluftskibe samt fartøjer til sightseeing. 

Luftskibene er særdeles manøvredygtige. De er næsten lydløse, har ingen 
udvendige finner/ror eller udvendig gondol - og kan også lande på vandet. 

Pilot og passagerer er placeret i en kabine inde i selve „ballonen" og har udsyn 
gennem store panoramavinduer. 

De nye luftskibe kræver i modsætning til traditionelle luftskibe ikke meget 
mandskab. Piloten skal blot have hjælp af to personer på jorden, når luftskibet 
skal forankres. 

Hokan Coltings luftskibe har i flere år været anvendt i reklameøjemed. 

Der går rygter om, at de også bruges af det canadiske forsvar til 
overvågningsformål. 

Bliv en del af et aktivt 

team 

Vi har travlt med at formidle informationer gennem UFO-Nyt og UFO-mail 
(www.ufo.dk) - nogle gange så hektisk, at vi faktisk ikke kan overkomme det 
hele. Derfor kan vi godt bruge en hjælpende hånd med indsamling og 
bearbejdning af de kolossale informationsmængder på internettet. 

Vi søger en eller flere personer, som: 

• har en hurtig internetopkobling 

• kan forholde sig kritisk og analyserende til kilder på internettet 

• kan gøre en lang historie kort og præcis, men alligevel læseværdig 

• kan efterforske en historie og sammenholde forskelligartede kilder 

• er interesseret i beretninger om ufo-fænomener og her et 
„grundlæggende" kendskab til emnet 

SUFOI er en forening, hvor alt arbejde er frivilligt og ulønnet. Har du lyst til at 
arbejde for foreningen på disse betingelser, og besidder du ovennævnte 
kvalifikationer, så kontakt SUFOI's formand Kim Møller Hansen. 


Operation 
Backf i re 

Hvordan var de tyske V2/A4 raketter opbygget? 
Hvordan blev de klargjort og affyret? Og hvordan 
kunne de styres mod målet? 

Disse spørgsmål søgte den britiske hær svar på mod 
slutningen og lige efter Anden Verdenskrig. I 
oktober 1945 lykkedes det briterne i samarbejde 
med tyske soldater, som havde arbejdet med V2- 
raketterne, at samle tre raketter og affyre dem fra 
Cuxhaven-Altenwalde ud over Nordsøen. 

Arbejdet med projektet - kaldet Operation Backfire - 
er glimrende dokumenteret på denne filmoptagelse 
fra 1945. 

OBS.: VHS-PAL video. 

Varighed: ca. 40 min. 

Optagelserne er i sort/hvid med engelsk speak. 

Bestillingsnr.V-014 
Pris: Kr. 69,00 

Bestilles via mail hos Skandinavisk UFO 
Information - SUFOI. 

Kun 1 stk. tilbage! 









Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 


